CELEX: 22021D2212
Language: sl
Date: 2021-11-24 00:00:00
Title: Sklep št. 1/2021 Pridružitvenega sveta EU-Tunizija z dne 24. novembra 2021 o dogovoru o podaljšanju veljavnosti strateških prednostnih nalog EU in Tunizije [2021/2212]

14.12.2021   
               
               
                  SL
               
               
                  Uradni list Evropske unije
               
               
                  L 447/7
               
            
         SKLEP št. 1/2021 PRIDRUŽITVENEGA SVETA EU-TUNIZIJA
         z dne 24. novembra 2021
         o dogovoru o podaljšanju veljavnosti strateških prednostnih nalog EU in Tunizije [2021/2212]
         PRIDRUŽITVENI SVET EU-TUNIZIJA JE –
         ob upoštevanju Evro-mediteranskega pridružitvenega sporazuma o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani,
         ob upoštevanju naslednjega:
         
                     (1)
                  
                  
                     Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani (1) (v nadaljnjem besedilu: Sporazum) je bil podpisan 17. julija 1995 in je začel veljati 1. marca 1998.
                  
               
                     (2)
                  
                  
                     Na podlagi člena 80 Sporazuma je Pridružitveni svet pooblaščen za sprejemanje sklepov za namen doseganja ciljev Sporazuma.
                  
               
                     (3)
                  
                  
                     V členu 90 Sporazuma je določeno, da pogodbenice sprejmejo vse splošne ali posebne ukrepe za izpolnjevanje svojih obveznosti iz Sporazuma ter poskrbijo za doseganje ciljev iz Sporazuma.
                  
               
                     (4)
                  
                  
                     Evropska unija in Tunizija sta se s Sklepom št. 1/2018 Pridružitvenega sveta (2) dogovorili o strateških prednostnih nalogah za usmerjanje partnerstva v obdobju 2018–2020.
                  
               
                     (5)
                  
                  
                     Strani sta se z izmenjavo pisem dogovorili, da bi bilo treba veljavnost strateških prednostnih nalog EU in Tunizije kot vodilnega dokumenta za utrditev partnerstva podaljšati do sprejetja novih posodobljenih strateških prednostnih nalog.
                  
               
                     (6)
                  
                  
                     V členu 10 poslovnika Pridružitvenega sveta je določena možnost sprejemanja sklepov po pisnem postopku v obdobjih med sejami, če se obe pogodbenici s tem strinjata –
                  
               SPREJEL NASLEDNJI SKLEP:
         
            Člen 1
            Pridružitveni svet po pisnem postopku sklene, da se veljavnost strateških prednostnih nalog EU in Tunizije, priloženih Sklepu št. 1/2018 Pridružitvenega sveta, podaljša, dokler Pridružitveni svet ne sprejme novih strateških prednostnih nalog.
         
         
            Člen 2
            Ta sklep začne veljati na dan sprejetja.
         
         
            V Bruslju, 24. novembra 2021
            
               
                  Za Pridružitveni svet EU-Tunizija
               
               
                  predsednik
               
               Othman JERANDI
            
         
         
            (1)  UL L 97, 30.3.1998, str. 2.
         
            (2)  Sklep št. 1/2018 Pridružitvenega sveta EU-Tunizija z dne 9. novembra 2018 o sprejetju strateških prednostnih nalog EU in Tunizije za obdobje 2018–2020 (UL L 293, 20.11.2018, str. 39).